
SC2013 – ………………………..
REFERAT
privind înaintarea către Guvernul României a propunerii de emitere a unei Hotărâri de Guvern pentru scoaterea din domeniul privat al Statului Român şi din administrarea Ministerului Agriculturii şi Dezvoltării Rurale a terenului situat în parcela cu nr. cadastral A 638/1/1, în suprafaţă de 1,58 ha, şi includerea acestui teren în domeniul public al Municipiului Timişoara şi în administrarea Consiliului Local al Municipiului Timişoara, judeţul Timiş, în vederea extinderii Pieţei de Gros în Zona Ovidiu Balea, Timişoara
Realizarea unei pieţe de gros în Timişoara constituie o măsură prioritară cuprinsă în Conceptul Strategic de Dezvoltare Economică şi Socială a Zonei Timişoara, iar realizarea unor structuri menite să faciliteze dezvoltarea agriculturii constituie un obiectiv strategic, prezent atât în Strategia Naţională de Dezvoltare durabilă, cât şi în cea regională, respectiv judeţeană. 

În cadrul Acordului de Cooperare Tehnică şi Financiară existent între România şi Germania, Institutul de Credit pentru reconstrucţie al Germaniei (Kreditanstalt für Wiederaufbau – KfW) promovează investiţiile din ţările aflate în tranziţie, prin intermediul unor credite şi avansuri avantajose. KfW participă la finanţarea diverselor investiţii, oferă consultanţă partenerilor săi cu privire la desfăşurarea proiectelor şi sprijină reformele politico-economice.

În acest context, s-a convenit creditarea lucrărilor de investiţii pentru realizarea unor pieţe de gros în Bucureşti, Timişoara şi Cluj. 

Pentru construirea şi dotarea Pieţei de Gros Timişoara s-a încheiat între Guvernul Republicii Federale Germania şi Guvernul României la data de 31.07.2002 un Acord privind Colaborarea Financiară, potrivit căruia s-a convenit acordarea de către KfW a unui grant (finanţare nerambursabilă) în valoare totală de 2.556.459,41 EURO. 

Valoarea totală de realizare a investiţiei  a fost de 3.200.322 euro +TVA din care contribuţia nerambursabilă a  Guvernului  German  a fost de 2.556.459 euro, iar diferenţa  a fost asigurată din fonduri ale bugetului local.
Conceptul a prevăzut  construcţia unei pieţe de gros în conformitate cu standardele europene în domeniu, care să funcţioneze pe o suprafaţă de cca 4 ha şi care să fie  realizată în două etape:

- prima etapă – finalizată în anul 2006 -  prevedea realizarea unei pieţe în suprafaţă de 2,46 ha, pe terenul aflat în proprietatea municipiului Timişoara, înscris în CF nr. 135381 (actual CF nr. 140491) cu nr  top A 638/1/3 şi A 637/1; 

- a doua etapă –nerealizată - prevedea  extinderea pieţei cu încă o suprafaţa de 1,58 ha pe terenul adiacent amplasamentului iniţial, teren aflat în proprietatea privată a statului, înscris în planul cadastral existent zona Ovidiu Balea cu nr. A638/1/1; 
Piaţa de Gros funcţionează în prezent la supracapacitate, suprafaţa construită a fost  densificată la maxim, iar în acest scop au fost desfiinţate  locurile de vânzare în aer liber, locurile de manevră auto  şi majoritatea locurilor  de parcare. Cu toate că numărul boxelor, a fost majorat substanţial faţă de  proiectul iniţial,  acestea sunt ocupate în totalitate şi există un deficit de circa  90 de spaţii de depozitare şi comercializare a produselor, conform solicitărilor producătorilor.

Terenul rămas  neacoperit de construcţii  este insuficient: pentru asigurarea spaţiilor de vânzare a mărfurilor  direct din autovehicul, pentru expunerea  mărfii şi manevrarea acesteia, precum şi pentru parcarea autovehiculelor. Din această cauză  circulaţia în piaţă este anevoioasă, spaţiile  de vânzare in aer liber arată dezorganizat iar parcarea destinată utilizatorilor a devenit neincăpătoare.
Extinderea pieţei  este necesară atât pentru funcţionarea corectă a acesteia la gradul de ocupare actual, cât şi pentru dezvoltarea viitoare, având în vedere numeroasele solicitări ale  producătorilor  cu privire  la spaţii de depozitare şi comercializare a produselor agro-alimentare.  

Parcela cu nr. cadastral A 638/1/1, în suprafaţă de 1,58 ha, avută în vedere pentru realizarea etapei a II-a a Proiectului „Piaţa de Gros”, respectiv extinderea acestei pieţe, se află în proprietatea privată a Statului Român.
În ultimii 20 de  ani această suprafaţă de teren nu a fost cultivată, nu a fost folosită în scopuri agricole. Mult timp a fost un  teren denivelat, cu gropi, pe care, diverse persoane depozitau gunoi. Această suprafaţă de teren nu figurează în Registrul agricol pentru perioada 2001-2005, tipul 3 al Municipiului Timişoara (registru în care sunt înscrise unităţile cu personalitate juridică având sediul în localitate). În concluzie, terenul cu numărul cadastral A. 638/1/1 este de o lungă perioadă de timp complet părăsit, fiind în fapt un „teren al nimănui”.

Din octombrie 2010,  de când Piaţa de Gros a devenit neîncăpătoare, S.C. Pieţe S.A. a împrejmuit, igienizat şi nivelat  terenul,  utilizând parcela cu nr. cadastral A 638/1/1 pentru  locuri de  parcare. Nimeni nu a ridicat obiecţii sau pretenţii din 2010 până în prezent.

Trecerea suprafeţei de teren amintite în domeniul public al Municipiului Timişoara implică adoptarea, în prealabil, a unei hotărâri de guvern în acest sens.
Consiliul Local al Municipiului Timişoara a adoptat, în anul 2005, Hotărârea cu nr. 352 privind înaintarea către Guvernul României a propunerii de emitere a unei Hotărâri de Guvern pentru scoaterea din domeniul privat al statului a terenului situat în parcela cu nr. cadastral A. 638/1/1, în suprafaţă de 1,58 ha şi includerea acestui teren în proprietatea Municipiului Timişoara şi în administrarea Consiliului Local în vederea extinderii Pieţei de Gros în Zona Ovidiu Balea. 

În perioada 2005-2010 s-au trimis succesiv, conform procedurii, la Instituţia Prefectului Judeţului Timiş, Note de fundamentare şi Proiecte de Hotărâre de Guvern privind transmiterea unui imobil din domeniul privat al statului şi din administrarea Ministerului Agriculturii, Pădurilor şi Dezvoltării Rurale în domeniul public al municipiului Timişoara şi în administrarea Consiliului Local al municipiului Timişoara, judeţul Timiş, înregistrate cu numerele:

- 13469 din data de 19.12.2005, care a fost înaintată de Prefectură către Ministerul Administraţiei şi Internelor prin Adresa cu nr. 945/DI/d2/27.01.2006;

- RS945 din data de 23.06.2006, care a fost înaintată de Prefectură către Ministerul Administraţiei şi Internelor prin Adresa cu nr. 945/DI/d2/26.06.2006;

- 14240 din data de 16.11.2007, care nu fost înaintată de Prefectură către Ministerul Administraţiei şi Internelor;

- 15185 din data de 24.10.2008 care a fost înaintată de Prefectură către Ministerul Administraţiei şi Internelor prin Adresa cu nr.16982/S3/2008 ;

- 4078 din data de 18.03.2009 care a fost înaintată de Prefectură către Ministerul Administraţiei şi Internelor prin Adresa cu nr. 4078/S3/31.03.2009.

Prin adresa Ministrului Justiţiei şi Libertăţilor Cetăţeneşti (domnul Cătălin Marian Predoiu), cu nr. de ieşire 103802/21.09.2009, care a fost trimisă Ministrului Administraţiei şi Internelor (domnului Dan Nica) şi care ne-a fost trasmisă în copie de către Consiliul Judeţean Timiş, prin adresa cu nr. de ieşire 15205/R/2009, s-a subliniat necesitatea emiterii unei noi hotărâri de consiliu local, pe care să şi-o însuşească şi noul Consiliu Local al Municipiului Timişoara, în vederea promovării hotărârii de guvern.

Drept urmare, Consiliul Local al Municipiului Timişoara a aprobat Hotărârea nr. 417/24.11.2009
privind înaintarea către Guvernul României a propunerii de emitere a unei Hotărâri de Guvern pentru scoaterea din domeniul privat al Statului Român şi din administrarea Ministerului Agriculturii, Pădurilor şi Dezvoltării Rurale a terenului situat în parcela cu nr. cadastral A 638/1/1, în suprafaţă de 1,58 ha, şi includerea acestui teren în domeniul public al Municipiului Timişoara şi în administrarea Consiliului Local al Municipiului Timişoara, judeţul Timiş, în vederea extinderii Pieţei de Gros în Zona Ovidiu Balea, Timişoara.

- Pasul următor a fost transmiterea Hotărârii de Consiliu Local nr. 417/24.11.2009 către Instituţia Prefectului Timiş şi către Consiliul Judeţean Timiş, prin Adresa cu nr. de ieşire SC2009- 31484/17.12.2009. Cu această ocazie, s-a transmis şi Nota de fundamentare cu nr. SC2009-31399/16.12.2009. 

Ca urmare a solicitărilor ministerelor cu atribuţii în avizarea Proiectului de HG, respectiv Ministerul Administraţiei Publice, Ministerul Agriculturii, Ministerul Finanţelor, Ministerul Justiţiei - pentru clarificarea situaţiei juridice a parcelei în speţă pe parcursul anilor 2009-2010 am  solicitat  informaţii de la Agenţia Domeniilor Statului şi de la Oficiul de Cadastru şi Publicitate Imobiliară (O.C.P.I.)

Conform adreselor de la Agenţia Domeniilor Statului din subordinea Ministerului Agriculturii, Pădurilor şi Dezvoltării Rurale, cu nr. de ieşire 431/22.06.2009, nr. 651/17.09.2009 şi nr. 114/04.03.2010, parcela cu nr. cadastral A 638/1 din care s-a dezmembrat parcela A 638/1/1 se află în patrimoniul Agenţiei Domeniilor Statului, în domeniul privat al statului. 

Conform  adresei  de la Oficiul de Cadastru şi Publicitate Imobiliară (O.C.P.I.) Timiş, cu nr. de ieşire 17703/19.10.2009, parcela cadastrală A 638/1/1 nu este  intabulată în cartea funciară Timişoara. 

Demersurile au fost reluate în luna martie a anului 2010, când prin adresa cu nr. de ieşire SC2010- 7941/08.04.2010, înregistrată la Prefectura Judeţului Timiş cu nr. 4578/09.04.2010, Primăria Municipiului Timişoara a înaintat Nota de fundamentare cu nr. de înregistrare SC2010 – 5797/11.03.2010 privind necesitatea înaintării către Guvernul României a propunerii de emitere a unei Hotărâri de Guvern pentru scoaterea din domeniul privat al Statului Român şi din administrarea Ministerului Agriculturii, Pădurilor şi Dezvoltării Rurale a terenului situat în parcela cu nr. cadastral A 638/1/1 în suprafaţă de 1,58 ha şi includerea acestui teren în domeniul public al Municipiului Timişoara şi în administrarea Consiliului Local al Municipiului Timişoara în vederea extinderii Pieţei de Gros Timişoara din zona Ovidiu Balea (împreună cu anexele sale), precum şi Proiectul de Hotărâre de Guvern.

Nota de fundamentare cu nr. de înregistrare SC2010 – 5797/11.03.2010 a fost însoţită de 9 anexe. Prin   Anexa nr.9 -  „CLARIFICARILE referitoare la situaţia juridică a terenului situat în zona Ovidiu Balea, păşune Mehala, din Timişoara (insoţită de anexele A,B,C,D,E)- Primarul şi Secretarul Municipiului Timişoara afirmă şi îşi asumă faptul că „parcela cu nr. cadastral A638/1/1nu face obiectul cererilor de retrocedare formulate de Asociaţia de Păşunat Concordia Timişoara  sau de membrii acesteia ....nu este grevată de sarcini şi nu face obiectul  unui litigiu sau al unei cereri de revendicare, restituire sau retrocedare, în condiţiile legii”. 

În luna februarie  a anului 2013-  prin adresa cu nr. SC20133621/08.02.2013 – a fost transmisă la Instituţia Prefectului Timiş, conform procedurii, o nouă documentaţie  privind necesitatea înaintării către Guvernul României a propunerii de emitere ai Hotărârii  de Guvern pentru terenul în speţă.
Instituţia Prefectului Judeţului Timiş - prin adresa  înregistrată cu nr. 2332/S3/04.03.2013 – precizează că pentru a promova Hotărârea de Guvern  este necesară adoptarea unei HCL de către  actualul Consiliu Local.
Având în vedere cele menţionate mai sus, 
PROPUNEM spre aprobare:
· înaintarea către Guvernul României a propunerii de emitere a unei hotărâri de guvern pentru scoaterea din domeniul privat al Statului Român şi din administrarea Ministerului Agriculturii, Pădurilor şi Dezvoltării Rurale a terenului situat în parcela cu nr. cadastral A 638/1/1, în suprafaţă de 1,58 ha, şi includerea acestui teren în domeniul public al Municipiului Timişoara şi în administrarea Consiliului Local al Municipiului Timişoara, judeţul Timiş, în vederea extinderii Pieţei de Gros în Zona Ovidiu Balea, Timişoara.
· la data emiterii prezentei hotărâri se revocă Hotărârea Consiliului Local al Municipiului Timişoara nr. 417 din 24.11.2009

